
REFERAT DE APROBARE A PROIECTULUI DE HOTĂRÂRE
privind  darea în administrare a  imobilului situat în Timișoara, Bd. Republicii nr. 6,  pe o perioadă de 5 ani, către Spitalul Clinic de Urgență pentru Copii ”Louis Țurcanu”


	Spitalul Clinic de Urgență pentru Copii ”Louis Țurcanu” se află în administrarea autorității publice locale a Municipiului Timișoara reprezentată prin Primarul Municipiului Timișoara, ca ordonator principal de credite, spitalul fiind ordonator terțiar de credite.
 	  Având în vedere adresa nr. SC2023-000033/03.01.2023, înregistrată la Primăria Municipiului Timişoara, prin care Spitalul Clinic de Urgență pentru Copii ”Louis Țurcanu”, a solicitat atribuirea în administrare a imobilului situat în Timișoara, Bd. Republicii nr. 6, imobil aflat în prezent în stare avansată de degradare, în vederea reabilitării și refuncționalizări acestuia, fiind necesar pentru extinderea activității actului medical.
	Aşa cum rezultă din extrasul Procesului verbal al şedintei din 10.01.2023 a Comisiei de Analiză a Spaţiilor cu Altă Destinaţie decât aceea de locuinţă situate în imobile proprietatea Primăriei Timişoara precum şi în proprietatea Statului Român în administrarea Consiliului Local al Municipiului Timişoara înfiinţată  prin HCLMT nr. 12/26.06.2012  şi  modificată prin HCLMT nr. 49/22.02.2022, comisia a aprobat  atribuirea în administrare a imobilului,  pentru o perioadă de 5 ani, condiționată de depunerea dosarului pentru obținerea de fonduri europene în acest termen, imobilul fiind în stare avansată de degradare. De asemenea, este necesară obținerea unui certificat de urbanism pentru accesul secundar în imobil de Spitalul Clinic de Urgență pentru Copii ”Louis Țurcanu”. Compartimentul SAD va proceda la obținerea unei documentații de reapartamentare a imobilului și obținerea unui releveu al  SAD-ului.    
           Apreciem  că, Proiectul  de  hotărâre  privind darea în administrare a imobilului situat în Timișoara, Bd. Republicii nr. 6,  pe o perioadă de 5 ani, către Spitalul Clinic de Urgență pentru Copii ”Louis Țurcanu”, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara.

